Scolytini

Splintborere (Scolytini) er en gruppe av barkbiller, og systematisk utgjør de en delgruppe av snutebillene (Curculionidae).

Utseende 
Små til middelsstore, korte og brede, blanke barkbiller. Ofte er forkroppen svart, dekkvingene gulbrunlige. Hodet er stort og rundet, ikke fullstendig dekket av pronotum sett ovenfra. Pronotum er gabnske stort, gjerne nesten like langt som dekkvingene.

Levevis 
Artene lever i løvtrær, og kan angripe både død og levende ved.

Almesyke 
Noen av artene i slekten splintborere (Scolytus) angriper alm, der hunnen legger egg på svekkede trær. Hun gnager en rett morgang og legger en rekke egg der. Larvene gnager først i rett vinkel ut fra morgangen og sprer seg så utover slik at larvenes ganger radierer ut fra morgangen. Det store problemet er at disse billene sprer soppen Ceratocystis ulmi, som dreper almetrærne. Sykdommen kalles almesyke, og har nesten utryddet modne almetrær i store deler av Europa; den har også spredt seg noe på Østlandet i Norge. Rotskudd kommer fortsatt opp, men alle de store trærne er drept av soppen. I Norge er det trolig for det meste almesplintborer (Scolytus laevis) som sprer sykdommen.

Systematisk inndeling 

 Vingede insekter 
 Orden biller (Coleoptera Linnaeus, 1758)
 Underorden Polyphaga Emery, 1886
 Gruppe Cucujiformia Lameere, 1938
 Overfamilie snute- og barkbiller (Curculionoidea Latreille, 1802)
 Familien snutebiller (Curculionidae Latreille, 1802)
 Underfamilie barkbiller (Scolytinae Latreille, 1804)
 delgruppe Scolytini Latreille, 1804, splintborere
 slekten Camptocerus Dejean, 1821 - ca. 30 arter
 slekten Cnemonyx Eichhoff, 1868 - ca. 55 arter
 slekten Scolytopsis Blandford, 1896 - 7 arter
 slekten Scolytus Geoffroy, 1762 - 22 arter, i Norge:
 eikesplintborer, Scolytus intricatus (Ratzeburg, 1837)
 almesplintborer, Scolytus laevis Chapuis, 1873
 bjørkesplintborer, Scolytus ratzeburgi Janson, 1856
 frukttresplintborer, Scolytus rugulosus (Ratzeburg, 1837)
 Scolytus scolytus (Fabricius, 1775)

Referanser

Eksterne lenker 
 
 Scolytinae - Fauna Europaea
 Norsk Entomologisk forening – for deg som vil lære mer om insekter.

Barkbiller 
Skadedyr
Biller formelt beskrevet i 1807
Dyr formelt beskrevet av Pierre André Latreille